Hold jer langt væk fra Telenor...
Og tjek din regning grundigt hvis du er kunde. Du får nemlig ikke hvad du betaler for.

Telenor reklamerer med det perfekte abonnement til børn, men pas på, for der leveres langt fra det aftalte. 
Jeg har købt et anonnement som var uden opkaldsafgifter, inkl. fri sms, fri Mms samt 2 timers telefoni, hvilket burde være det perfekte abonnement for et 12 årigt barn.Mit abonnement blev overflyttet 7/6-11.
Det tog 11 mdr. og oprettelse af 3 forkerte telefonnr. før overflytningen endelig var igennem.
Allerede efter en uge var der problemer, telefonen var spærret for udgående telefoni samt sms & mms. Det undrede mig at sms kunne være lukket eftersom dette jo var gratis. Jeg kontaktede Telenor kundeservice og efter lang ventetid kom jeg endelig igennem.

Her fik jeg en lang forklaring om at abonnementet var blevet lukket fordi jeg havde sat spærring på efter 2 timer telfonforbrug. Det svar kunne jeg ikke forstå. Punkt 1 lød det mærkeligt at gratisydelserne som sms og mms blev fjernet på sådan et grundlag, det fremgår heller i deres kontrakt, punkt 2 kunne jeg slet ikke få overensstemmelse i at der skulle være forbrugt 120 min. taletid på en uge. Jeg spurgte derfor hvor meget telefon forbrug der havde været, og var ved at ryge ned af stolen, da medarbejderen i kundeservice fortalte mig at jeg kun havde brugt knap det halve, men at den resterende taletid var brugt i deres system til opkaldsafgifter. Eftersom der ikke er opkaldsafgifter i det  abonnement jeg har tegnet, ville jeg ikke acceptere den forklaring. Ej heller kunne jeg se det smarte i at ydelserne som gratis sms og mms blev fjernet. Uanset det forbrug der er på telefonen, er det underligt at de gratis ydelser fjernes. Til det spørgsmål fik jeg en lang forklaring om at deres system var sådan, at når der var sat forældrespærring på telefonen ville også de gratis ydelser lukke ned, da de kører på det samme system. 
Jeg synes det er dybt forkasteligt og mener det er i strid med markedsføringsloven at Telenor ikke fra start oplyser det (det fremgår ikke i den indgåede kontrakt)
Jeg oplyste til Telenor fra starten at jeg var interesseret i et abonnement med gratis sms og mms og med en afsat telefontid som jeg selv kunne bestemme. Havde Telenor fra starten oplyst mig at de ville "snige" opkaldsafgifter ind over abonnementet som ville "snuppe" ca. 50% af taletiden, og at når taletiden herefter var opbrugt (noget hurtigere end forventet) ville de gratis ydelser som sms og mms også forsvinde. Jeg ville aldrig have valgt et abonnement på de betingelser. Det "glemmer" de nemlig at oplyse i deres salgsfase.

Jeg har været Telenor kunde nu i 2½ mdr. og har nu efter utallige opkald til kundeservice og snak med 7 Telenor medarbejdere som alle har kunnet se der "måtte være sket en fejl" stadig ikke fået fejlen rettet. De lover og lover, og der sker intet. Hver gang man taler med en ny medarbejder, får man svaret, jeg forstår ikke hvad der er sket, for det fremgår tydeligt i vores system, men nu bliver fejlen rettet, det kan jeg garantere osv. Og lige lidt sker der.

Jeg forstår godt hvis man opgiver denne kamp. I de nu 2½ måned jeg har været kunde, har jeg brugt mere end 10 timers telefontid med Telenor kundeservice. Jeg har skrevet 4 lange klager, og også fået svar på den ene, men intet sker for at rette fejlen. Nu er min telefon igen lukket, selvom jeg har talt med Telenor kundeservice så sent som for 3 dage siden, hvor medarbejderen garanterede mig at det ikke ville ske igen.

Nu har jeg fået nok! Jeg har opsagt mit abonnenemt hos Telenor med omgående virkning og bedt om overflytning til et andet teleselskab.
Jeg mener ikke, jeg er forpligtet på nogen måde, til at forblive Telenor kunde, uagtet at Telenor har binding på abonnementet i 6 mdr. De har ikke har leveret det aftalte. Jeg har været mere end fair omkring "udbedringsret" 

Jeg kan på ingen måder anbefale Telenor til nogen. Hold jer langt væk.
Jeg ville helst have givet 0 stjerner, men det er ikke muligt at give mindre end 1, derfor 1